उत्तरी-पश्चिमी हवाएं बढ़ा रहीं ठंड, और गिरेगा पारा
उत्तरप्रदेशसे पश्चिमी और हिमालय से उत्तरी हवा एक साथ बिहार रही है। दोपहर के वक्त हवा की रफ्तार छह किलोमीटर तक पहुंच जाने के कारण तेज धूप में भी ठंड महसूस हो रही है। आसमान से बादल गायब हो चुके हैं। शाम होते ही तापमान तेजी से नीचे गिर रहा है।
मौसम वैज्ञानिकों की मानें तो अगले दो दिनों तक तापमान नीचे गिरेगा। 31 दिसंबर के बाद न्यूनतम तापमान में सुधार के हालात बन रहे हैं। रविवार को पटना का न्यूनतम तापमान सात डिग्री तक पहुंच गया। इसी कारण अधिक कनकनी महसूस हुई। प्रदेश में पांच डिग्री न्यूनतम तापमान के साथ पूर्णिया और सुपौल सबसे ठंडी जगह है। यदि तापमान इसी तरह नीचे गिरता रहा, तो अगले 24 घंटों में इन इलाकों में लोगों को शीतलहर का भी सामना करना पड़ेगा।
hin_Deva hin_Deva hin_Deva